Jørn Jespersen (SF), 2001-02-27:
Jeg vil gerne sige tak til ministeren for at tage positivt imod tanken om sådan en konference.
Når jeg rejser den, er
det jo også, fordi man meget ofte hører store, flotte erklæringer, både i EU og fra dansk side, omkring gældslettelse osv., men hvor sandheden jo desværre er, at ikke ret mange lande lever op til deres forpligtelser. Alle de store, flotte udsagn, der har været om, at nu skal de fattigste lande have slettet deres gæld, er jo ikke blevet efterlevet i virkeligheden.
Alle de flotte erklæringer om frihandel viser sig i praksis at støde ind i magtfulde erhvervsinteresser og dermed blive forhalet eller helt skudt i sænk.
Alle løfter internationalt om øget bistand bliver svigtet af langt de fleste lande, og det er jo derfor, det er vigtigt, at Danmark ikke også begynder at skære ned. Så virkeligheden er desværre, at alle de rige landes løfter er uden hold i virkeligheden og ikke bliver efterlevet, og derfor kunne sådan en konference også sætte en fokus på, hvor langt vi rent faktisk er kommet med gældslettelse, frihandel, markedsadgang, bistandspolitik i forhold til de løfter, der er afgivet i Danmark, EU og på globalt plan.
Er ministeren med på, at det er sådan nogle temaer, der kunne være i spil på sådan en konference?
Tak for det.
Synes ministeren så ikke også, det kunne være en god idé, at man sluttede sådan en konference af med at lade de politiske partier redegøre for, hvilken politik de har over for de fattige lande?
Jeg har tidligere bemærket, at lederen af Dansk Folkeparti har udtalt, at hun i hvert fald ikke orkede at beskæftige sig med forhold uden for Danmarks grænser.
Men de partier, der eventuelt orker at beskæftige sig med noget som helst uden for Danmarks grænser, kunne jo så deltage i sådan en høring og fremlægge deres politik og give et bud på, hvordan de mener at man kan løse nogle af verdens fattigdomsproblemer, herunder også de flygtningeproblemer, som fattigdom jo giver anledning til.
Man kan jo i hvert fald konstatere, at der ikke er meget omsorg i den borgerlige lejr i forhold til verdens fattige mennesker - bortset fra hr. Arne Melchior, som faktisk havde den vinkel på sagerne.
Det synes vi er en skam, for efter SF's opfattelse har udviklingsministeren peget på et helt reelt, virkeligt og meget alvorligt problem, nemlig utrolig mange mennesker, der flygter fra sult, nød, elendighed og miljøkatastrofer.
Vi er ikke enige i det forslag, som ministeren nu også har forladt, men vi synes bestemt, at det er en vigtig debat, og vil gerne have, at den fortsætter.
Derfor vil jeg spørge udviklingsministeren, om ikke det kunne være en god idé at arrangere en konference, en høring, hvor vi får sat fokus på disse fattigdomsproblemer, får set på, hvor mange mennesker det reelt er, der lever under FN's fattigdomsgrænse, hvor mange der er på flugt fra forskellige lande, hvor store miljøkatastroferne er rundtomkring i verden, og på den baggrund også fik sat fokus på nogle virkemidler: gældslettelse til de fattigste udviklingslande, mere frihandel til de fattigste udviklingslande - EU havde jo et forslag til behandling i fredags, hvor man udskød deres markedsadgang på en række meget vigtige produkter - også med hensyn til bistand, teknisk samarbejde og på miljøområdet.
Kunne det ikke være en meget god idé at arrangere
sådan en høring, og vil ministeren eventuelt tage initiativ til det